projecte-aina/catalan_government_crawling huggingface dataset:
Les relacions europees i internacionals són fonamentals per afavorir la mobilitat dels estudiants i del personal acadèmic i investigador, així com per a l'atracció i captació de talent procedent de l'exterior.
El sistema d'universitats i recerca de Catalunya –amb una població de gairebé set milions i mig d'habitants, semblant a la d'Àustria, Suïssa o Israel–, es caracteritza per un elevat grau d'internacionalització.
En l'àmbit de l'educació superior, Catalunya té un sistema universitari fort i amb qualitat per competir i cooperar internacionalment en una estratègia clara d'esdevenir el nucli preeminent d'educació superior al sud d'Europa, i contribuir així a fer de Catalunya un pol de coneixement de primera magnitud.
En aquest sentit destaquen, per una banda, les iniciatives per a la projecció i l'atracció de projectes internacionals per a les nostres universitats, alhora que per una altra banda s'actua promovent el desplegament de projectes universitaris conjunts amb altres territoris.
Les universitats catalanes es troben entre les principals institucions europees pel que fa a origen i destinació del programa Erasmus.
Un 7% dels estudiants de les universitats catalanes són estrangers, xifra que ascendeix fins al 40% en el cas dels estudiants de doctorat.
Un sistema d'educació superior amb més de 33 màsters impartits en col·laboració amb universitats estrangeres i un 35% d'estudiants de màster i de tesis llegides per estudiants internacionals.
Pel que fa a recerca, gairebé un 50% dels investigadors contractats per ICREA són estrangers, fet que demostra la gran capacitat de Catalunya d'atracció de talent científic d'arreu del món.
Una altra bona mostra de l'elevat grau d'internacionalització del sistema català d'R+D són els seus indicadors:
A més, cal remarcar que el 41% de publicacions científiques són col·laboracions internacionals, fonamentalment procedents dels EUA i la Unió Europea.
En definitiva, l'estratègia de la política científica de Catalunya s'ha centrat en la internacionalització i en l'excel·lència científica, amb l'objectiu de finançar les persones més que no pas projectes i esperonar-les a captar fons competitius de projectes específics procedents d'altres administracions (com ara els plans espanyols de recerca o els programes marc de la UE.
El dia 19 d'octubre de 2018 va tenir lloc la Conferència de Rectors de l' Euroregió Pirineus- Mediterrània al Palau Centelles de Barcelona.
L'esdeveniment, titulat "Una estratègia conjunta de cooperació territorial en l'àmbit del coneixement", es va estructurar en dues taules rodones i diverses presentacions que van tractar el valor afegit de la cooperació euroregional amb exemples de bones pràctiques, les perspectives de cooperació euroregional per al període 2018-2020 i després del 2020 i la presentació del posicionament conjunt sobre el proper programa marc europeu de recerca.
Les diferents intervencions les van portar a terme professors universitaris i representants de les diferents institucions integrants del marc territorial euroregional.
La benvinguda va anar a càrrec de l'Honorable Consellera d'Empresa i Coneixement, Maria Àngels Chacón.
L' Euroregió Pirineus- Mediterrània és un projecte de cooperació territorial nascut el 2004 amb el suport de la Unió Europea.
Actualment en són membres el Govern de les Illes Balears, la Regió d'Occitània Pirineus-Mediterrània i la Generalitat de Catalunya, que n'ostenta la presidència rotatòria des del juny del 2017.
Els objectius de la xarxa Euroregió són crear al nord-oest de la Mediterrània un pol de desenvolupament sostenible basat en la innovació i la integració social i econòmica del territori, i contribuir a la construcció d'una Europa unida, solidària i propera als ciutadans mitjançant els vincles teixits entre els centres tecnològics, científics i culturals.
Taula rodona: Bones pràctiques en l'espai euroregional Pirineus-Mediterrània d'educació superior
Taula rodona: Models universitaris i reptes de futur de la cooperació universitària euroregional
Programa conferència de rectors
El passat dia 22 de febrer va tenir lloc la sessió informativa sobre el sistema universitari i de recerca de Malàisia amb motiu de la conferència anual de l'APAIE (Asia Pacific Association for International Education) que s'ha celebrat entre els dies 25 i 29 de març a Kuala Lumpur.
El públic participant va ser persones expertes, responsables de relacions internacionals de les universitats catalanes i d'entitats com Casa Àsia, i persones vinculades a la internacionalització del sistema d'educació superior català.
El Govern, mitjançant l'Agència d'Ajuts Universitaris i de Recerca (AGUR), ha obert la convocatòria dels ajuts Parla3 per promoure la formació i l'acreditació de terceres llengües dels estudiants universitaris corresponent al curs 2018-2019.
Aquesta convocatòria d'ajuts s'adreça als estudiants matriculats en una universitat catalana que hagin començat per primera vegada estudis universitaris de grau a partir del curs 2014-2015.
Aquests ajuts consten de 3 modalitats A, B i C.
Modalitat A: ajuts per sufragar les despeses de la matrícula per a la prova d'acreditació als estudiants que hagin començat per primera vegada estudis universitaris de grau a partir del curs 2014-2015, s'hagin presentat a la prova comuna d'acreditació de terceres llengües de les universitats catalanes (CLUC), les proves pròpies d'idiomes de les universitats catalanes que avaluïn les quatre destreses (comprensió i expressió orals i comprensió i expressió escrites) o les proves per a l'obtenció dels certificats de les escoles oficials d'idiomes de Catalunya durant el curs que prevegi la convocatòria, i les hagin superat amb un nivell de coneixements de B2, d'acord amb el Marc europeu comú de referència per a les llengües (MECR).
Modalitat B: ajuts per fer cursos de terceres llengües del sistema educatiu català i haver assolit el nivell A2 o B1 o els subnivells B2.1 o B2.2 del MECR, durant el curs que prevegi la convocatòria, certificats per les universitats catalanes, les escoles oficials d'idiomes (EOI) o l'Institut Obert de Catalunya (IOC), per als estudiants que hagin començat per primera vegada estudis universitaris de grau a partir del curs 2014-2015 i no tinguin acreditat el nivell B2 (entès com a B2.2).
Modalitat C: ajuts per fer cursos de terceres llengües del sistema educatiu català durant el curs que prevegi la convocatòria, que permetin assolir els nivells A2 o B1 o els subnivells B2.1 o B2.2 del MECR, certificats per les universitats catalanes, les EOI o l'IOC, als estudiants que hagin començat per primera vegada estudis universitaris de grau a partir del curs 2014-2015 i no tinguin acreditat el nivell B2 (entès com a B2.2), i que tinguin concedida una beca general o Equitat dels cursos que prevegi la convocatòria.
Per saber les modalitats a les quals us podeu presentar, els imports corresponents i tota la informació necessària, consulteu el text de la convocatòria en l'enllaç de la dreta.
El Govern ha obert la convocatòria dels ajuts Parla3, adreçada als estudiants de les universitats catalanes que hagin començat estudis universitaris de grau a partir del curs 2014-2015, L'objectiu és promoure la formació i l'acreditació de terceres llengües.
Els estudiants estatunidencs representen el 25% del total d'estudiants internacionals que venen a Catalunya en programes de mobilitat, dada que posa sobre la taula el pes de l'alumnat d'aquest país en el sistema universitari català.
Aquestes i altres informacions es van fer paleses en el seminari sobre les tendències en l'educació superior als Estats Units d'Amèrica que ahir va reunir experts en el sistema americà i on es van presentar tant les institucions d'educació superior dels Estats Units i el seu rol en l'educació superior internacional com les tendències, reptes i oportunitats que aquest sistema ofereix als estudiants d'arreu.
El seminari ha estat coorganitzat per l'Associació Catalana d'Universitats Públiques (ACUP) i el Consell Interuniversitari de Catalunya (CIC).
Aquesta trobada s'emmarca en la preparació de la conferència anual de l' l'Association of International Educators dels Estats Units (NAFSA), que tindrà lloc entre els dies 26 i 31 de maig a Washington DC i a la qual assistirà una delegació d'Study in Catalonia.
Segons les dades presentades pels experts Charles i Mathies i Leasa Weimer de la Universitat Jyväskylä de Finlàndia, als Estats Units existeixen 4.360 institucions d'educació superior on estudien prop de 20 milions de persones.
Aproximadament la meitat de les universitats inclouen la internacionalització en els seus plans estratègics generals, un fet que les a les universitats europees no arriba al 40%.
Pel que fa a les dades, d'entre els graduats estatunidencs, un de cada deu ha estudiat a l'estranger, i la meitat dels que ho fan (un 54%) ho fa Europa, principalment al Regne Unit (12%), Itàlia (11%) i Espanya (9%).
Tots dos van presentar també les característiques principals del sistema americà i els principals reptes a què s'enfronta.
El director resident de Consortium for Advanced Studies Abroad (CASA), Juanjo Romero, va presentar les modalitats de programes de mobilitat d'estudiants nord-americans, comunament anomenats Study Abroad Programmes, que permet a un estudiant estranger una estada de curta, mitja o llarga durada a les universitats catalanes.
El 85% dels estudiants dels Estats Units arribats a Catalunya ho fa en el marc d'aquests programes, i en la seva majoria opten per la branca d'Arts i Humanitats (62%) seguida de la de Ciències Socials i Jurídiques (32%).
En el seminari, a més a més, es va poder escoltar l'experiència de mobilitat de recerca d'Audrey de Paepe, que està fent amb el programa Fullbright a l'Institut d'Investigació Biomèdica de Bellvitge (IDIBELL).
Per acabar, el vice-cònsol general dels Estats Units a Barcelona, Bryan Schell, va parlar del suport que el consolat ofereix als estudiants i de les qüestions bàsiques per a l'estada dels seus conciutadans a Catalunya i més concretament a Barcelona.
Als Estats Units existeixen 4.360 institucions d'educació superior on estudien prop de 20 milions de persones
Comunicat de la Comissió Dones i Ciència del CIC amb motiu del Dia Internacional per a l'eradicació de la violència contra les dones, 25 de novembre de 2019
La violència contra les dones és considerada un atemptat contra els drets humans pel Conveni del Consell d'Europa sobre prevenció i lluita contra la violència contra la dona i la violència domèstica (Conveni d'Istanbul, 2011) i per la Resolució del Parlament Europeu, de 26 de novembre de 2009, sobre l'eliminació de la violència contra la dona.
D'acord amb la Recomanació 19 sobre Violència contra les dones (1992), de la CEDAW, la violència de gènere és constitutiva de discriminació de gènere i pot violar els drets a la vida, a no patir tortures o tracte o pena cruel, inhumà o degradant, a la igual protecció segons les normes humanitàries en cas de conflicte armat, a la llibertat i la seguretat de la persona, a la igualtat de protecció legal, a la igualtat en la família, a la protecció igual de la salut mental, o a condicions de treball justes i equiparables.
La violència contra les dones en els campus universitaris també és comú a totes les nostres universitats, tant si es tracta d'estudiants com de totes les treballadores al seu servei.
La comunitat universitària reconeix la gravetat d'aquesta xacra i per això demanem el compromís institucional en la lluita contra totes les formes de violència, tant si tenen incidència als nostres campus universitaris, com si són externes al món acadèmic.
Les universitats són institucions centrals a la societat catalana i a elles els hi correspon liderar aquesta transformació social en l'àmbit educatiu, al costat i alineades amb el lideratge transversal del moviment feminista, que reconeixem i reivindiquem.
Aquest llarg camí ja compta amb importants iniciatives, com ara els protocols contra les situacions de violència que pateixen les dones al món universitari, però el recorregut és llarg i dificultós.
Les nostres universitats han de ser formadores de dones lliures, sense por, dones referents a la nostra societat, en un clima amic, de tolerància zero a tot tipus de violència.
I al mateix temps, també hem de ser formadores d'homes responsables i respectuosos.
Perquè el dret a viure lliures i segures és un dret humà.
I per això reivindiquem la transferència dels recursos suficients per a dur a terme aquesta tasca de transformació social, a través de l'eina fonamental, l'educació, la formació dels futurs i les futures ciutadanes, els referents del futur, perquè es puguin alliberar i ens puguin alliberar a totes i a tots dels models de dominació patriarcal que són la base de les violències masclistes.
Per tot això reivindiquem un present i un futur on les nostres universitats siguin socialment responsables i compromeses amb aquest anhel.
MEMBRES INTEGRANTS DE LA COMISSIÓ DE COMMEMORACIÓ DEL CENTENARI DEL NAIXEMENT DEL QUÍMIC ENRIC CASASSAS I SIMÓ
Director del Departament d'Enginyeria Química i Química Analítica de la Facultat de Química de la UB.
Doctor en ciències químiques, catedràtic de química analítica de la UAB i posteriorment professor emèrit de la UAB, membre de la Societat Catalana de Química, rector de la Universitat Catalana d'Estiu (2014).
Doctor en biologia per la UB, on va ser catedràtic i actualment és professor emèrit, president de l'Institut d'Estudis Catalans (IEC) i rector de la Universitat Catalana d'Estiu (2015).
Enginyer químic, catedràtic de química orgànica de la UB i director de la Fundació Institut Català d'Investigació Química (ICIQ).
Ha estat president de la Societat Catalana de Química.
President de la Junta directiva de la Societat Catalana de Química.
La societat organitza anualment la Conferència Enric Casassas.
Professora de la UB, Departament de Química Analítica.
Llicenciada en Ciències Químiques i doctora en Ciències de la UB, catedràtica de química analítica de la UB i degana de la Facultat de Química.
Professor d'Investigació a l'Institut de Diagnòstic Ambiental i
Doctor en Química per la UB, professor de la Facultat de Química de la UB, més de 30 anys d'experiència en el camp de la recerca.
(S'excusa però està a disposició "a distància" per a consultes.
Es dedica a la traducció literària del francès i l'italià al català, principalment.
Ha rebut diversos premis de traducció.
Director General de Recerca de la Secretaria d'Universitats i Recerca
Sub-directora general de Polítiques Sectorials Científiques i Tecnològiques de la Direcció General de Recerca
Salvador Maturana Dominguez - Direcció General de Recerca
Maria Teresa Asensio Gràcia - Direcció General de Recerca
Xavier Murugarren Montané - Gabinet de Coordinació de la SUR
El personal d'administració i serveis de les universitats de Catalunya s'encarrega de la gestió tècnica, econòmica i administrativa, per tal de garantir el desenvolupament de les funcions de les universitats.
Aquest personal pot ser funcionari o contractat, i li és aplicable la normativa de la funció pública de l'Administració de la Generalitat de Catalunya.
Les universitats estableixen i reglamenten la provisió d'aquests llocs de treball.
Els òrgans competents de les universitats han d'aprovar les convocatòries i fer-ne la publicitat necessària, per vies telemàtiques i d'altres.
Informació sobre les convocatòries de personal de les universitats públiques catalanes:
En els enllaços següents trobareu informació d'interès per a les persones que vulguin venir a estudiar i/o investigar a Catalunya i un recull de la normativa vigent en matèria d'estrangeria.
Suport a la mobilitat dels investigadors
L'AGAUR facilita un servei de suport a la mobilitat dels investigadors, sobretot en estrangeria, que consisteix a agilitzar, informar i assessorar sobre els tràmits a realitzar per part del personal investigador estranger i les seves famílies per tal d'obtenir les autoritzacions legals corresponents.
Immigració (Departament de Benestar i Família)
Les polítiques en matèria d'immigració a Catalunya estan regulades per normativa autonòmica, estatal i europea.
Trobareu la normativa ordenada per temàtica i d'antiga a nova segons la data de publicació en el DOGC.
En un entorn global tan competitiu com l'actual, la necessitat d'apropar el coneixement generat a les universitats i entitats de recerca al teixit productiu esdevé un objectiu clau per al progrés social i econòmic del país.
En aquest sentit, el programa Indústria del Coneixement pretén afavorir el desenvolupament de noves empreses de base científica ( spin-offs ), derivades de la recerca que es duu a terme a les universitats i els centres de recerca, en el marc de l'estratègia per transferir la tecnologia i el coneixement generats en l'entorn acadèmic i científic al sector empresarial.
El programa preveu la mobilització de més de 34 milions d'euros durant el període 2014-2020, període durant el qual es podran atorgar ajuts financers i no financers a prop de 300 projectes empresarials basats en la recerca, amb l'objectiu d'acompanyar els projectes, des de la fase inicial de prototipatge fins a la seva introducció en el mercat.
També inclou un programa de formació i mentoratge.
El Programa Indústria del Coneixement consta de tres fases:
En aquesta fase s'oferiran ajuts destinats a la protecció del coneixement i als primers treballs de desenvolupament d'un producte: els preprototips.
També s'oferirà formació, assessorament i mentoratge sobre gestió empresarial, que seran coordinats per la Universitat de Califòrnia, Berkeley.
La convocatòria pública serà gestionada per l'AGAUR.
Segona Fase de Valorització: Prova de concepte.
En aquesta fase s'oferiran ajuts per prototipar la tecnologia o producte i demostrar la viabilitat del projecte.
La convocatòria pública serà gestionada des de l'AGAUR.
Fase de capitalització 'early-stage'.
S'obrirà una línia de préstecs de l'Institut Català de Finances dotada amb 2 milions d'euros anuals per cinc anys, que serviran per mobilitzar uns 1,5 milions d'euros més entre inversors, destinada a l'inici de l'acció comercial i la producció, entre d'altres objectius.
Un comitè integrat per persones externes amb experiència acreditada en la gestió de negocis avaluarà els projectes.
El Departament d'Empresa i Coneixement establirà un Fons de Garantia per donar cobertura parcial del risc assumit, per facilitar l'accés al crèdit sense avals ni altres garanties.
Les bases reguladores de la quarta convocatòria dels ajuts Indústria del Coneixement Llavor i Producte es van publicar el maig de 2019.
La quarta convocatòria dels ajuts Indústria del Coneixement Llavor i Producte es va publicar el maig de 2019:
La segona convocatòria de la fase Mercat es va obrir el dia 15 de gener de 2018:
Per a consultes relacionades amb les fases I i II del programa us podeu adreçar a: [EMAIL].
Pel que fa a la fase III, us podeu adreçar a: [EMAIL]
Considerat un dels químics més prestigiosos de la història d'aquesta disciplina a Catalunya, Casassas estava especialitzat en diversos aspectes de la microanàlisi, com ara les tècniques electroanalítiques.
Va néixer a Sabadell l'any 1920 i després d'estudiar i doctorar-se a la Universitat de Barcelona, l'any 1955 es desplaça als Estats Units per treballar en l'àmbit de la polarografia amb el químic analític Izaak Kolthoff de la Universitat de Minnesota.
Autor de més de 180 treballs, va ser catedràtic de Química analítica a la Universitat Autònoma de Barcelona (UAB) (1969-1976) i a la Universitat de Barcelona (UB) (1976-1987) i de Química inorgànica i analítica a l'Escola Superior d'Enginyers Industrials de Barcelona (1969-1976).
També va ser nomenat catedràtic emèrit de la UB i síndic de greuges de la UAB des de 1996, a més de vicerector de Recerca de la UAB i vicerector d'Ordenació acadèmica de la UB.
A banda de la seva activitat investigadora i docent, Casassas es considerava un científic humanista interessat per tots els àmbits del coneixement.
Compromès amb la promoció de la llengua en ciència, va desplegar una tasca continuada en l'àmbit de la lexicografia que es va concretar amb la traducció al català de les normes internacionals de nomenclatura de química analítica i inorgànica.
També va coordinar l'àrea de química analítica de la Gran Enciclopèdia Catalana.
President entre 1982 i 1986 de l'Institut d'Estudis Catalans, període en què en reorganitza la Societat Catalana de Ciències Físiques, Químiques i Matemàtiques.
També va exercir com a rector de la Universitat Catalana d'Estiu entre 1988 i 1992.
Entre d'altres distincions, Casassas va rebre la medalla Narcís Monturiol de la Generalitat de Catalunya, el Premi d'Honor de la Fundació Jaume I i la Creu de Sant Jordi.
El personal docent i investigador funcionari és un cos estatal i es regeix per les bases establertes a la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril (en endavant LOMLOU), per la Llei 1/2003, de 19 de febrer, d'universitats de Catalunya (LUC), per les disposicions de desenvolupament d'aquestes lleis, per la legislació general de funcionaris que els sigui d'aplicació i pels estatuts de cada universitat.
Les categories que pertanyen a aquest cos són:
Per accedir als cossos de funcionaris docents cal tenir el títol de doctor i l'acreditació d'una agència de qualitat.
Amb la LOMLOU s'extingeixen els cossos docents de:
PREMIS AL JOVENT INVESTIGADOR FINANÇATS PER LA FUNDACIÓ PREVENT
En aquesta segona edició del Congrés Internacional sobre Universitat i Inclusió es vol promoure la participació del jovent investigador per estimular el talent jove en l'àmbit de la recerca.
Per aquesta raó, la Fundació Prevent finança dos premis que reconeixen les contribucions de qualitat en aquest congrés, destinat a les persones que compleixin els requisits següents:
Entre totes les comunicacions presentades que compleixin aquestes condicions, el Comitè Científic en seleccionarà dues per valorar-les i concedir-los un dels reconeixements següents:
La resolució d'aquests premis es farà pública a la cloenda del congrés i se'n farà la difusió habitual, sense que la resolució pugui ser objecte de reclamació.
Els idiomes del congrés seran català, castellà i anglès.
No hi haurà traduccions disponibles.
Les persones que requereixin algun suport especial per accedir o participar al congrés ho hauran de comunicar abans del dia 4 d'octubre a la secretaria del congrés per mitjà de l'adreça electrònica [EMAIL] per proporcionar-los una atenció més adequada.
Data límit d'inscripció: 30 d'octubre
Ingrés bancari - Transferència bancària
Titular: Associació Institut Joan Lluís Vives
En el concepte de l'ingrés o de la transferència ha de fer constar obligatòriament el nom del congrés (Universitat i Inclusió) i el seu nom i cognoms tal i com consta al formulari d'inscripció.
Un cop fet l'ingrés, cal enviar a la secretaria del congrés ( [EMAIL] ) el comprovant de la transferència.
Es poden presentar investigacions, només en forma de comunicacions orals, que suposin un avenç significatiu en l'atenció a les persones amb discapacitat a les universitats.
Totes les comunicacions hauran d'estar incloses en una de les quatre àrees d'interès següents:
S'han de presentar via correu electrònic ( [EMAIL] ) fins al dia 15 de setembre de 2019 i seran objecte de valoració pel Comitè Científic per fer la selecció de treballs que segueixin els estàndards de qualitat requerits.
Totes les comunicacions han de tenir el format del document annex i no poden sobrepassar les 500 paraules, inclosa la bibliografia, si s'escau.
AMPLIACIÓ DEL TERMINI FINS EL 25 DE SETEMBRE.
El Comitè Científic comunicarà la seva resolució en relació amb l'acceptació o la no acceptació de comunicacions entre el 7 i l'11 d'octubre del 2019.
Serà del tot imprescindible que, com a mínim, un dels autors o autores de les comunicacions acceptades hagi formalitzat la seva inscripció al congrés per presentar la comunicació.
Tant la presentació de comunicacions com l'assistència seran degudament certificades i els resums seran publicats en forma d'actes de congrés.
Les comunicacions acceptades que es presentin durant el Congrés es publicaran a la revista Anuario de Psicología/The UB Journal of Psychology, actualment indexada a l'Emerging Sources Citation Index del Journal Citation Reports (JCR).